《次韵内侄竺稷留别》
宋代·陈著

外家忠厚世多才，挑辔相过一笑开。
珍重年光记亲戚，绵延义脉到云来。
后生要积为山篑，前事休论覆水杯。
榾柮炉头好情话，莫冲风雪便轻回。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。